9. ΝΟΜΟΘΕΤ. ΔΙΑΤΑΓΜΑ υπ’ αριθ. 3961 της 26 Ιουλ./5 Αυγ. 1959 (ΦΕΚ Α΄ 153) Περί τροποποιήσεως διατάξεών τινων της περί Φάρων Νομοθεσίας. Άρθρ.1-3.(Προστίθενται παράγραφοι εις τα άρθρ. 69 και 75 και αντικαθίστανται το άρθρ. 88 και η παρ. 1 του άρθρ. 89 του Νόμ. 1629/1951, ανωτ. σελ. 334). Άρθρ.4.-1.Η παρ. 3 του άρθρ. 5 του Νόμ. 1681/51 «περί τρόπου ρυθμίσεως οριστικής σειράς αρχαιότητος κλπ» καταργείται επαναφερομένης εν ισχύϊ της διατάξεως του άρθρ. 49 του Νόμ. 1629/51 «περί Φάρων». 2.Οι οργανικοί αριθμοί των Υπαξιωματικών διαχειριστών φάρων ορίζονται εις 2 Αρχικελευστάς, οι δε των Σημαιοφόρων Διαχειριστών φάρων προσαυξάνονται κατά 1. 3.Το υπό του άρθρ. 18 του Ν.Δ. 2923/54 «περί ιεραρχίας και προαγωγών» καθοριζόμενον όριον ηλικίας δια τους Αξιωματικούς Πληρωμάτων και Τεχνών, προκειμένου δια τους νυν υπηρετούντας Αξιωματικούς Τεχνίτας Φάρων ορίζεται κατ’ εξαίρεσιν το 60όν. Η ισχύς της παρούσης διατάξεως άρχεται από 1ης Δεκ. 1958, ανακαλουμένων των σχετικών διοικητικών πράξεων αποστρατείας Αξιωματικών, γενομένων βάσει του πρότερον ισχύοντος ορίου ηλικίας. 4.Υπαξιωματικοί Φαροφύλακες μέχρι του αριθμού των 10, υπηρετούντες υπέρ την δεκαετίαν εις το Συνεργείον της Φαρικής Βάσεως, δύνανται τη αιτήσει των και μετά σύμφωνον γνώμην του Διευθυντού Φάρων να μεταταγώσι, δι’ αποφάσεως του Υπουργού δημοσιευομένης δια της Εφημερίδος της Κυβερνήσεως, με τον βαθμόν ον φέρουσιν εις τον αντίστοιχον βαθμόν του Υπαξιωματικού Τεχνίτου Φάρων, τιθέμενοι εις το αριστερόν των ήδη υπηρετούντων ομοιοβάθμων των, δημιουργουμένων 10 προσωρινών θέσεων Τεχνιτών Φάρων μέχρις εξαντλήσεως της σταδιοδρομίας των. Ούτοι διέπονται εφεξής υπό των περί Τεχνιτών Φάρων ισχυουσών διατάξεων, προαγόμενοι άμα τη προαγωγή του αμέσως αρχαιοτέρου των, εφ’ όσον κέκτηνται τα προσόντα προαγωγής και ήθελον κριθή προακτέοι. Η ήδη διανυθείσα υπηρεσία εις τον βαθμόν ον κατέχουν του Σώματος των Φαροφυλάκων λογίζεται ως υπηρεσία Τεχνίτου Φάρων, δια την εις τον ανώτερον βαθμόν προαγωγήν των. 5.Οι κατά τ’ ανωτέρω μετατασσόμενοι Υπαξιωματικοί Φάρων ουδόλως επηρεάζουσι την συμφώνως προς τας ισχυούσας και υπό του παρόντος καθοριζομένας διατάξεις εξέλιξιν των Αξιωματικών και Υπαξιωματικών Τεχνιτών Φάρων καλύπτοντες μέχρι της εξόδου των εκ των τάξεων ισαρίθμους κενάς θέσεις διόπων Φάρων εκ των καθοριζομένων εν άρθρ. 3 του παρόντος Ν.Δ/τος. 6.Η κατά την προηγουμένην παράγραφον κάλυψις των οργανικών θέσεων των διόπων Φάρων επέρχεται μόνον καθ’ ον αριθμόν το σύνολον των υπηρετούντων Τεχνιτών Φάρων παντός βαθμού, συνυπολογιζομένου και του αριθμού των δια του παρόντος άρθρου μετατασσομένων υπερβαίνει τον συνολικόν αριθμόν των εν άρθρ. 2 του παρόντος Ν.Δ/τος καθοριζομένων οργανικών θέσεων Αξιωματικών, Υπαξιωματικών και Διόπων Τεχνιτών Φάρων. 7.Επιτρέπεται δια Β.Δ/των, κατόπιν προτάσεως του Διευθυντού των Φάρων, εκδιδομένων κατά παρέκκλισιν από των περί κατατάξεως φαροφυλάκων διατάξεων του Νόμ. 1629/1951 και του παρόντος, η εφ’ άπαξ ένταξις εις τους βαθμούς των Υπαξιωματικών του Σώματος Φαροφυλάκων 2 ημερομισθίων τεχνιτών, ενός ειδικότητος μηχανουργού και του ετέρου ειδικότητος ξυλουργού, εκ των εχόντων επταετή ευδόκιμον υπηρεσίαν εις το Συνεργείον της Φαρικής Βάσεως και ηλικίας ουχί ανωτέρας των 40 ετών. Η ένταξις τούτων θέλει γίνη εντός τριμήνου από της δημοσιεύσεως του παρόντος με τον βαθμόν με τον οποίον κρίνεται έκαστος κατάλληλος όπως ενταχθή. Άρθρ.5.-(Προστίθεται παραγρ. 5 εις το άρθρ. 71 Νόμ. 1629/1951). Άρθρ.6.-Επιτρέπεται όπως, δια Β.Δ/των εκδιδομένων προτάσει του επί της Εθνικής Αμύνης Υπουργού μετά σύμφωνον γνώμην του Ανωτάτου Ναυτικού Συμβουλίου (Α.Ν.Σ.), Αξιωματικοί Μηχανικοί Β.Ν. προελεύσεως Σ.Ν.Δ. μέχρι του αριθμού των 2 (εξ ων ο είς ανώτερος και ο έτερος κατώτερος Αξιωματικός), εντός εξαμήνου από της τοποθετήσεώς των εις την Διεύθυνσιν Φάρων τίθενται τη αιτήσει των εις Ειδικήν Μονιμότητα παρά τη Υπηρεσία ταύτη. Ούτοι υπάγονται του λοιπού εις τας περί Ειδικής Μονιμότητος διατάξεις του Νόμου «περί καταστάσεως Αξιωματικών Β.Ν.». Άρθρ.7.-(Αντικαθίσταται το άρθρ. 96 Νόμ. 1629/1951). Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 